El CD Roquetenc crea un joc de taula per passar el confinament i mantenir-se en forma.
El CD Roquetenc ha tret a la llum aquesta setmana un joc de taula en format joc de l’Oca per tal d’amenitzar el confinament i a la vegada per poder mantenir un bon estat de forma amb les diferents proves lúdiques i físiques que presenta el joc creat i ideat pel jugador del primer equip Iván Arasa. El joc, que qualsevol persona pot descarregar-se gratuïtament des de la nova pàgina web del CD Roquetenc www.cdroquetenc.com, on també s’hi troba una versió per jugar-hi digitalment, compta amb 56 caselles, que inclouen exercissis físics, lúdics i elements representatius i característics de la ciutat del Baix Ebre. El joc està pensat tant per a joves com per a adults i ha tingut una gran acceptació entre els aficionats i socis de l’entitat pocs dies després d’haver sortit a la llum.
www.cdroquetenc.com